Na temelju članka 126. i 127. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10. – ispravak, 90/11., 16/12., 86/12., 94/13. i 152/14.) i članka 35. Statuta Osnovne škole Kloštar Podravski, Školski odbor Osnovne škole Kloštar Podravski raspisuje:

**NATJEČAJ ZA IZBOR RAVNATELJA/RAVNATELJICE ŠKOLE**

**UVJETI:**

Sukladno članku 126. stavcima 1. - 3. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10. – ispravak, 90/11., 16/12., 86/12., 94/13. i 152/14.).

Ravnatelj/ravnateljica se imenuje na vrijeme od pet (5) godina.

Datum stupanja na rad: 1. rujna 2016. godine

Uz pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu
* domovnicu
* dokaz o položenom stručnom ispitu odnosno da je osoba oslobođena obveze polaganja
* dokaz o stažu osiguranja (potvrda ili elektronički zapis HZMO i potvrda školske ustanove o vrsti i trajanju poslova)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 2. Zakona o odgoju i obrazovanju u osnovnoj i srednjoj školi.

Prijave s potrebnom dokumentacijom dostaviti u zatvorenoj omotnici osobno (u tajništvo Škole) ili poslati preporučenom pošiljkom na adresu:

**Osnovna škola Kloštar Podravski, 1. svibnja 50, 48362 Kloštar Podravski**, s naznakom **„Natječaj za ravnatelja/ravnateljicu – ne otvaraj“**.

Rok za podnošenje prijava kandidata je osam (8) dana od dana objave natječaja.

Na natječaj se ravnopravno prijavljuju osobe oba spola.

Nepotpune i nepravodobno dostavljene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od isteka roka za podnošenje prijave.